# Službeni list C 488/2021

| | ISSN 1977-1088 |
| --- | --- |
| Službeni list
  Europske unije | C 488 |
| | |
| Hrvatsko izdanje | Informacije i objave | Godište 64.6. prosinca 2021. |

ISSN 1977-1088

Službeni list

Europske unije

C 488

Hrvatsko izdanje

Informacije i objave

Godište 64.6. prosinca 2021.

---

| Sadržaj | Stranica |
| --- | --- |
| | II.   Informacije |
| | ZAJEDNIČKE IZJAVE |
| | Europski parlamentVijeće Europske unijeEuropska komisija |
| 2021/C 488/01 | Izjave o Uredbi (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 | 1 |
| 2021/C 488/02 | Izjave o Uredbi (EU) 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 | 3 |
| 2021/C 488/03 | Izjave o Uredbi (EU) 2021/2117 Europskog parlamenta i Vijeća od 2. prosinca 2021. o izmjeni uredaba (EU) br. 1308/2013 o uspostavljanju zajedničke organizacije tržišta poljoprivrednih proizvoda, (EU) br. 1151/2012 o sustavima kvalitete za poljoprivredne i prehrambene proizvode, (EU) br. 251/2014 o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina i (EU) br. 228/2013 o utvrđivanju posebnih mjera za poljoprivredu u najudaljenijim regijama Unije | 6 |

Sadržaj

Stranica

II.   Informacije

ZAJEDNIČKE IZJAVE

Europski parlamentVijeće Europske unijeEuropska komisija

2021/C 488/01

Izjave o Uredbi (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013

1

2021/C 488/02

Izjave o Uredbi (EU) 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013

3

2021/C 488/03

Izjave o Uredbi (EU) 2021/2117 Europskog parlamenta i Vijeća od 2. prosinca 2021. o izmjeni uredaba (EU) br. 1308/2013 o uspostavljanju zajedničke organizacije tržišta poljoprivrednih proizvoda, (EU) br. 1151/2012 o sustavima kvalitete za poljoprivredne i prehrambene proizvode, (EU) br. 251/2014 o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina i (EU) br. 228/2013 o utvrđivanju posebnih mjera za poljoprivredu u najudaljenijim regijama Unije

6

---

| HR | |
| --- | --- |

HR

---

II. Informacije

ZAJEDNIČKE IZJAVE

Europski parlament Vijeće Europske unije Europska komisija

| 6.12.2021 | HR | Službeni list Europske unije | C 488/1 |
| --- | --- | --- | --- |

6.12.2021

HR

Službeni list Europske unije

C 488/1

---

Izjave o Uredbi (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 (1)

(2021/C 488/01)

Izjava Vijeća o pojednostavnjenju ZPP-a

Novi model ostvarivanja politike (NDM) trebao bi omogućiti da se poravnanje rashoda na temelju usklađenosti zamijeni poravnanjem rashoda na temelju uspješnosti, pri čemu bi se koncipiranje sustavâ kontrole i sankcija prepustilo nacionalnoj razini odnosno državama članicama u skladu s načelom supsidijarnosti.

Vijeće zahtijeva da se u okviru odredaba koje Komisija treba objaviti u budućim smjernicama u potpunosti uvaži logika novog modela ostvarivanja politike. Te odredbe ne bi trebale dovesti do ponovnog uvođenja zahtjeva u pogledu usklađenosti koji bi nadilazili područje primjene utvrđeno člankom 37. Horizontalne uredbe.

Njima bi se posebice trebao osigurati bolji okvir za postupak utvrđivanja iznosa koje treba isključiti iz financiranja sredstvima EU-a, u skladu s postojećim programiranjem, uzimajući u obzir prirodu povrede kako bi navedeni iznosi bili razmjerni razini financijske štete prouzročene EU-u, osobito u pogledu učinaka nepravilnosti povezanih s uvjetovanošću. S time u vezi odlučno pozivamo da se definicija ozbiljnih nedostataka u sustavima upravljanja dodatno pojasni. Nedostatak se može otkriti pri procjeni funkcioniranja upravljačkih tijela i osnovnih zahtjeva Unije, što uključuje sustave izvješćivanja. To se može učiniti preispitivanjem sustava unutarnje kontrole, uključujući ispitivanje usklađenosti. Financijske ispravke trebalo bi primjenjivati samo u okolnostima u kojima su ozbiljni sistemski nedostaci otkriveni u sustavima upravljanja. Iznos koji treba isključiti trebao bi biti povezan s iznosom koji je nepropisno potrošen ili administrativnim sankcijama koje bi se primijenile. Paušalne ispravke trebalo bi primjenjivati samo u slučajevima u kojima nije moguće izračunati točan iznos koji je nepropisno potrošen.

Povrh navedenog, u smjernicama treba predvidjeti da se provjere u pogledu evaluacije sustavâ upravljanja, a koje se očekuju od tijelâ za ovjeravanje, ograniče na upravljanje pravilima Unije u okviru tih sustava te se ne proširuju na uvjete prihvatljivosti pojedinačnih korisnika utvrđene u strateškim planovima u okviru ZPP-a.

Vijeće poziva Komisiju da se u skladu s najavljenim ciljevima pobrine za to da novi model ostvarivanja politike ne dovede do znatnog povećanja opterećenja za države članice, nego do općeg pojednostavnjenja, pri čemu bi se ujedno jamčila zaštita financijskih interesa Unije, osobito u okviru postupka odobrenja strateških planova u okviru ZPP-a i provedbe članka 59. Horizontalne uredbe. Vijeće ujedno traži od Komisije da administrativne koristi koje proizlaze iz uvođenja novog modela ostvarivanja politike ne ukine na način da bi zahtijevala dodatno izvješćivanje za potrebe praćenja i evaluacije.

Zajednička izjava Europskog parlamenta i Vijeća o socijalnoj dimenziji zajedničke poljoprivredne politike

Europski parlament i Vijeće pozivaju Komisiju da, u okviru studije koju treba provesti dvije godine po isteku prvih dviju godina primjene socijalne uvjetovanosti u svim državama članicama, prati učinak mehanizma na uvjete radnika i funkcioniranje sustava sankcija te da, po potrebi, iznese prijedloge za jačanje socijalne dimenzije ZPP-a.

Komisija će do 2025. procijeniti izvedivost uključivanja članka 7. stavka 1. Uredbe (EU) br. 492/2011 Europskog parlamenta i Vijeća (2) o slobodi kretanja radnika u Prilog XX. i po potrebi iznijeti prijedloge u tu svrhu.z

Izjava Komisije o mogućnosti Belgije da dostavi dva strateška plana u okviru ZPP-a

S obzirom na odredbe članka 104. Uredbe o strateškim planovima u okviru ZPP-a koje su suzakonodavci dogovorili i uzimajući u obzir poseban ustavni okvir Belgije, Komisija potvrđuje da će prihvatiti da Belgija za svaku od svojih relevantnih saveznih jedinica podnese zaseban strateški plan u okviru ZPP-a. To ne utječe na pravne obveze Belgije koje proizlaze iz Uredbe o strateškim planovima u okviru ZPP-a niti ih mijenja.

Izjava Europskog parlamenta o ulozi Europskog vijeća u pogledu zakonodavnih elemenata zajedničke poljoprivredne politike

Europski parlament žali zbog činjenice da je Europsko vijeće u svojim zaključcima od 21. srpnja 2020. donijelo odluke o zakonodavnim elementima zajedničke poljoprivredne politike o kojima je prema Ugovorima trebalo odlučiti u okviru redovnog zakonodavnog postupka. Europski parlament smatra da su te jednostrane preventivne odluke neprihvatljive i da narušavaju prava Europskog parlamenta kao suzakonodavca koji djeluje ravnopravno s Vijećem.

Europski parlament žali zbog činjenice da Vijeće stoga nije željelo započeti smislene pregovore s Europskim parlamentom o tim elementima na temelju toga da je o njima već odlučilo Europsko vijeće.

Konkretno, Europski parlament napominje da Vijeće nije započelo smislene pregovore o odredbama o određivanju gornjih granica i degresivnosti koje su utvrđene u članku 17. te fleksibilnosti između dodjele sredstava za izravna plaćanja i dodjele sredstava za EPFRR iz članka 96. te smatra ishod pregovora o tim člancima nezadovoljavajućim.

Europski parlament duboko žali zbog pristupa Vijeća i smatra da se njime ugrožava pravilno funkcioniranje redovnog zakonodavnog postupka. Europski parlament stoga insistira na tome da se to više nikada ne bi smjelo ponoviti u budućim pregovorima u kontekstu redovnog zakonodavnog postupka.

---

(1)  SL L 435, 6.12.2021., str. 1.

(2)  Uredba (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (SL L 141, 27.5.2011., str. 1.).

---

| 6.12.2021 | HR | Službeni list Europske unije | C 488/3 |
| --- | --- | --- | --- |

6.12.2021

HR

Službeni list Europske unije

C 488/3

---

Izjave o Uredbi (EU) 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 (1)

(2021/C 488/02)

Izjava Vijeća o pojednostavnjenju ZPP-a

Novi model ostvarivanja politike (NDM) trebao bi omogućiti da se poravnanje rashoda na temelju usklađenosti zamijeni poravnanjem rashoda na temelju uspješnosti, pri čemu bi se koncipiranje sustavâ kontrole i sankcija prepustilo nacionalnoj razini odnosno državama članicama u skladu s načelom supsidijarnosti.

Vijeće zahtijeva da se u okviru odredaba koje Komisija treba objaviti u budućim smjernicama u potpunosti uvaži logika novog modela ostvarivanja politike. Te odredbe ne bi trebale dovesti do ponovnog uvođenja zahtjeva u pogledu usklađenosti koji bi nadilazili područje primjene utvrđeno člankom 37. Horizontalne uredbe.

Njima bi se posebice trebao osigurati bolji okvir za postupak utvrđivanja iznosa koje treba isključiti iz financiranja sredstvima EU-a, u skladu s postojećim programiranjem, uzimajući u obzir prirodu povrede kako bi navedeni iznosi bili razmjerni razini financijske štete prouzročene EU-u, osobito u pogledu učinaka nepravilnosti povezanih s uvjetovanošću. S time u vezi odlučno pozivamo da se definicija ozbiljnih nedostataka u sustavima upravljanja dodatno pojasni. Nedostatak se može otkriti pri procjeni funkcioniranja upravljačkih tijela i osnovnih zahtjeva Unije, što uključuje sustave izvješćivanja. To se može učiniti preispitivanjem sustava unutarnje kontrole, uključujući ispitivanje usklađenosti. Financijske ispravke trebalo bi primjenjivati samo u okolnostima u kojima su ozbiljni sistemski nedostaci otkriveni u sustavima upravljanja. Iznos koji treba isključiti trebao bi biti povezan s iznosom koji je nepropisno potrošen ili administrativnim sankcijama koje bi se primijenile. Paušalne ispravke trebalo bi primjenjivati samo u slučajevima u kojima nije moguće izračunati točan iznos koji je nepropisno potrošen.

Povrh navedenog, u smjernicama treba predvidjeti da se provjere u pogledu evaluacije sustavâ upravljanja, a koje se očekuju od tijelâ za ovjeravanje, ograniče na upravljanje pravilima Unije u okviru tih sustava te se ne proširuju na uvjete prihvatljivosti pojedinačnih korisnika utvrđene u strateškim planovima u okviru ZPP-a.

Vijeće poziva Komisiju da se u skladu s najavljenim ciljevima pobrine za to da novi model ostvarivanja politike ne dovede do znatnog povećanja opterećenja za države članice, nego do općeg pojednostavnjenja, pri čemu bi se ujedno jamčila zaštita financijskih interesa Unije, osobito u okviru postupka odobrenja strateških planova u okviru ZPP-a i provedbe članka 59. Horizontalne uredbe. Vijeće ujedno traži od Komisije da administrativne koristi koje proizlaze iz uvođenja novog modela ostvarivanja politike ne ukine na način da bi zahtijevala dodatno izvješćivanje za potrebe praćenja i evaluacije.

Zajednička izjava Europskog parlamenta, Vijeća i Komisije o daljnjim mjerama za zaštitu proračuna Unije od prijevara i nepravilnosti zahtijevanjem opće primjene jedinstvenog alata za rudarenje podataka u okviru zajedničke poljoprivredne politike

Vijeće i Europski parlament obvezuju se da će razmotriti prijedlog o obveznoj upotrebi alata za rudarenje podataka u državama članicama na temelju izvješća koje će Komisija izraditi do 2025. u kojem će se ocijeniti upotreba tog alata i njegova interoperabilnost s ciljem njegove opće upotrebe u državama članicama.

Izjava Komisije o tijelima za ovjeravanje u okviru zajedničke poljoprivredne politike

Komisija prima na znanje da je u Uredbu (EU) 2021/2116 Europskog parlamenta i Vijeća o financiranju i nadzoru zajedničke poljoprivredne politike te upravljanju njome unesena nova uvodna izjava 13., koja se odnosi na dostavljanje informacija o imenovanim tijelima za ovjeravanje. Komisija prima informacije od država članica o imenovanju javnih i privatnih tijela za ovjeravanje i u svrhe praćenja vodi ažurirani registar tih tijela. Komisija podsjeća na svoju obvezu da Parlamentu svake godine dostavi popis imenovanih tijela za ovjeravanje.

Izjava Komisije o opozivu odobrenih sredstava iz EPFRR-a u okviru zajedničke poljoprivredne politike

Komisija potvrđuje da relevantne službe Komisije, ako postoji rizik od opoziva odobrenih sredstava iz EPFRR-a, tijelima država članica šalju dopis kako bi ih upozorile na taj rizik pravodobno prije isteka važećeg roka za automatski opoziv. Svrha je tog dopisa potaknuti povećanje apsorpcije sredstava iz EPFRR-a i zajedno s državama članicama istražiti što se u tu svrhu može učiniti.

Komisija nastoji izbjeći opozive i u slučajevima posebnih okolnosti. Stoga će se relevantna pravila – utvrđena u Uredbi (EU) 2021/2116 Europskog parlamenta i Vijeća o financiranju i nadzoru zajedničke poljoprivredne politike te upravljanju njome – o prekidu roka za automatski opoziv tijekom trajanja sudskog postupka ili upravne žalbe u cijelosti primjenjivati. Nadalje, u potpunosti će se poštovati pravilo da se odobrena sredstva ne opozivaju u slučajevima kad dio proračunskih izdvajanja nije iskorišten zbog više sile koja je ozbiljno utjecala na provedbu strateškog plana u okviru ZPP-a.

Izjava Komisije o kombiniranju ovlasti u okviru zajedničke poljoprivredne politike

Komisija podsjeća da je obvezna pridržavati se Međuinstitucijskog sporazuma o boljoj izradi zakonodavstva od 13. travnja 2016. U točki 31. tog sporazuma navodi se da se ovlasti mogu kombinirati pod uvjetom da Komisija za to pruži objektivne razloge koji se temelje na suštinskoj vezi između dviju ili više ovlasti sadržanih u jednom zakonodavnom aktu. Savjetovanja tijekom pripreme delegiranih akata služe i određivanju koje se ovlasti smatraju suštinski povezanima.

Izjava Komisije o daljnjim mjerama za zaštitu proračuna EU-a od prijevara i nepravilnosti s pomoću zahtjeva o obveznom korištenju jedinstvenog alata za rudarenje podataka koji osigurava Komisija

U Međuinstitucijskom sporazumu između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava, u točkama od 30. do 33. od Komisije se zahtijeva da radi pristupa potrebnim podacima i njihove analize stavi na raspolaganje integrirani i interoperabilni sustav za informiranje i praćenje koji uključuje jedinstveni alat za rudarenje podataka i utvrđivanje razine rizika, a s ciljem da ga primjenjuju sve države članice. Nadalje, te tri institucije složile su se da će tijekom zakonodavnog postupka donošenja relevantnih temeljnih akata lojalno surađivati kako bi osigurale daljnje postupanje u vezi sa zaključcima Europskog vijeća iz srpnja 2020. u pogledu tog elementa.

Komisija pozdravlja nove odredbe u člancima Horizontalne uredbe kojima se uvodi zahtjev da Komisija stavi na raspolaganje jedinstveni alat za rudarenje podataka te odredbe o objavljivanju podataka o skupinama; međutim, pristup koji su suzakonodavci dogovorili za ZPP ne odražava u dovoljnoj mjeri željenu razinu ambicija ni duh Međuinstitucijskog sporazuma. Međutim, Komisija primjećuje da – slično kao i kod dogovora o Uredbi o zajedničkim odredbama – države članice nisu obvezne upotrebljavati taj alat. U skladu s Izjavom Komisije o dogovoru koji su suzakonodavci postigli u Uredbi o zajedničkim odredbama, Komisija stoga smatra da dogovor koji su suzakonodavci postigli za ZPP u skladu s člankom 59. stavkom 2. (Zaštita financijskih interesa Unije) o upotrebi jedinstvenog alata za rudarenje podataka te u skladu s člankom 98. (Transparentnost) o prikupljanju i objavljivanju podataka o skupinama nije dovoljan za poboljšanje zaštite proračuna Unije od prijevara i nepravilnosti ni za osiguravanje učinkovitih provjera sukoba interesa, nepravilnosti, pitanja dvostrukog financiranja i nezakonite zloupotrebe sredstava. Komisija stoga pozdravlja i Zajedničku izjavu triju institucija o zajedničkom alatu za rudarenje podataka.

Zajednička izjava Europskog parlamenta i Komisije o godišnjem praćenju uspješnosti u okviru zajedničke poljoprivredne politike

Europski parlament i Komisija podsjećaju da su, s obzirom na novi model ostvarivanja politike i okvir uspješnosti koje treba uspostaviti u sklopu zajedničke poljoprivredne politike (ZPP) za razdoblje 2023. – 2027., godišnja izvješća o uspješnosti, godišnje praćenje i dvogodišnje preispitivanje uspješnosti od velike važnosti za očuvanje ambicija utvrđenih u strateškim planovima u okviru ZPP-a.

U tom kontekstu Europski parlament i Komisija suglasni su da Komisija treba svake godine izvješćivati Europski parlament, u Odboru za poljoprivredu i ruralni razvoj, o napretku ostvarenom u okviru godišnjeg praćenja uspješnosti.

Izjava Europskog parlamenta o provedbi i transparentnosti zajedničke poljoprivredne politike

Novi pravni okvir zajedničke poljoprivredne politike (ZPP) obuhvaća veću fleksibilnost za države članice u izradi i provedbi nacionalnih strateških planova. Time se omogućuje prilagodba lokalnim potrebama te se i dalje osigurava da krajnji korisnici ispunjavaju opće uvjete prihvatljivosti. Novi model ostvarivanja politike, kojim se uvodi pristup utemeljen na uspješnosti, uključuje i znatan prijenos odgovornosti s razine Unije na nacionalne uprave kad je riječ o upravljanju poljoprivrednim fondovima Unije i njihovoj kontroli.

Europski parlament smatra da međuinstitucijski sporazum postignut između suzakonodavaca sadržava potrebne zaštitne mjere kojima se sprečavaju utvrđeni rizici za pravilnu provedbu nacionalnih strateških planova država članica, kako ih je odobrila Komisija. Europski će parlament pomno pratiti kako države članice provode nacionalne strateške planove kako ih je odobrila Komisija te će u potpunosti izvršavati svoju ulogu nadzora rada Komisije koja mu je dodijeljena Ugovorima, kako je utvrđeno u uredbama o ZPP-u.

Europski parlament smatra da se Uredbom (EU) 2021/2116 Europskog parlamenta i Vijeća o financiranju i nadzoru zajedničke poljoprivredne politike te upravljanju njome osigurava stvarna zaštita financijskih interesa Unije, uključujući prikupljanje i objavljivanje podataka o skupinama koje osiguravaju učinkovite provjere sukoba interesa, nepravilnosti, pitanja dvostrukog financiranja i nezakonite zloupotrebe sredstava. Radi upotrebe jedinstvenog alata za rudarenje podataka u državama članicama Europski parlament pozdravlja obvezu ispitivanja prijedloga o njegovoj obveznoj upotrebi u svim državama članicama, na temelju izvješća koje bi Komisija trebala završiti do 2025. i u kojem će se ocijeniti njegova upotreba i interoperabilnost.

---

(1)  SL L 435, 6.12.2021., str. 187.

---

| 6.12.2021 | HR | Službeni list Europske unije | C 488/6 |
| --- | --- | --- | --- |

6.12.2021

HR

Službeni list Europske unije

C 488/6

---

Izjave o Uredbi (EU) 2021/2117 Europskog parlamenta i Vijeća od 2. prosinca 2021. o izmjeni uredaba (EU) br. 1308/2013 o uspostavljanju zajedničke organizacije tržišta poljoprivrednih proizvoda, (EU) br. 1151/2012 o sustavima kvalitete za poljoprivredne i prehrambene proizvode, (EU) br. 251/2014 o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina i (EU) br. 228/2013 o utvrđivanju posebnih mjera za poljoprivredu u najudaljenijim regijama Unije (1)

(2021/C 488/03)

Zajednička izjava Europskog parlamenta, Vijeća i Komisije o proaktivnom angažmanu na multilateralnoj razini u pogledu primjene zdravstvenih i ekoloških standarda EU-a na uvezene poljoprivredne proizvode

Europski parlament, Vijeće i Komisija prepoznaju potrebu za postizanjem veće usklađenosti između zdravstvenih i ekoloških standarda koji se primjenjuju na poljoprivredne proizvode u Europskoj uniji i onih koji se primjenjuju na uvezene poljoprivredne proizvode, u skladu s međunarodnim trgovinskim pravilima. Europska unija godinama kontinuirano pooštrava te standarde radi rješavanja pitanja održivog razvoja, posebno klimatskih promjena i gubitka biološke raznolikosti, koja su od globalne važnosti, te kako bi se ispunila očekivanja građana u pogledu kvalitetnije i održivije hrane. Europskim zelenim planom i njegovim sektorskim strategijama, uključujući komunikaciju Komisije naslovljenu „Strategija ‚od polja do stola’”, nastoji se postići taj cilj i ostvarit će se daljnje pooštravanje standarda koji se primjenjuju u EU-u, među ostalim, na uvezene proizvode u slučajevima gdje je to relevantno.

Europski parlament, Vijeće i Komisija uviđaju da je potreban proakivan angažman na multilateralnoj razini kako bi se povećale ambicije u pogledu međunarodnih ekoloških ciljeva pri provedbi i poboljšanju međunarodnih trgovinskih pravila. Kako se navodi u komunikaciji Komisije naslovljenoj „Revizija trgovinske politike”, primjereno je i da u određenim okolnostima, kako je definirano pravilima WTO-a, Europska unija zahtijeva da uvezeni poljoprivredni proizvodi budu u skladu s određenim zahtjevima u pogledu proizvodnje kako bi se osigurala učinkovitost zdravstvenih standarda te standarda dobrobiti životinja i ekoloških standarda koji se primjenjuju na poljoprivredne proizvode u Europskoj uniji i kako bi se doprinijelo potpunoj provedbi Komunikacije o europskom zelenom planu i Komunikacije o strategiji „od polja do stola”. S obzirom na važnost svojeg tržišta u međunarodnoj trgovini, Europska unija može iskoristiti učinak poluge za podizanje zdravstvenih i ekoloških standarda na svjetskoj razini i tako doprinijeti postizanju međunarodnih ekoloških ciljeva kao što su ciljevi Pariškog sporazuma.

Europski parlament, Vijeće i Komisija pozdravljaju širi pristup koji se predlaže u Reviziji trgovinske politike u pogledu potrebe za većim angažmanom na multilateralnoj razini kako bi se rješavala ključna pitanja, na primjer strateške zalihe, posebno zato što je hrana osnovno dobro. Poboljšanje globalne sigurnosti opskrbe hranom podrazumijeva smanjenje nestabilnosti na poljoprivrednim tržištima većom suradnjom na multilateralnoj razini koja nadilazi smanjenje poremećaja na tržištu, što je nužan, ali nedovoljan faktor za stabilizaciju međunarodnih tržišta.

Zajednička izjava Europskog parlamenta, Vijeća i Komisije o odredbama ZOT-a o sektoru šećera EU-a

Europski parlament, Vijeće i Komisija prepoznaju poteškoće s kojima se suočava sektor šećera nakon ukidanja kvota za šećer u listopadu 2017., a obilježava ih nestabilnost na međunarodnim tržištima, stagnacija potrošnje i pad proizvodnje šećerne repe i šećera. To izaziva zabrinutost u sektoru šećera EU-a.

Trenutačno stanje u sektoru i njegove strategije prilagodbe temeljito će se ocijeniti u okviru studije koja će biti izrađena u jesen 2021. U toj će se studiji analizirati europski i nacionalni politički instrumenti dostupni za sektor šećera, kao i uloga privatnog sektora i javnih institucija u reagiranju na velike rizike koji utječu na sektor te će se utvrditi moguće strategije za poboljšanje otpornosti europskog sektora šećera.

Europski parlament, Vijeće i Komisija razmotrit će eventualni budući razvoj politike u svjetlu ključnih nalaza i zaključaka donesenih u kontekstu te studije. Takav budući razvoj politike mogao bi obuhvaćati sve relevantne regulatorne i neregulatorne inicijative povezane s alatima za upravljanje tržištem i krizama, transparentnost tržišta u lancu opskrbe šećerom, ugovorne odnose između uzgajivača i proizvođača šećera, međunarodnu trgovinu i razvoj biogospodarstva.

Zajednička izjava Europskog parlamenta i Vijeća o primjeni zdravstvenih i ekoloških standarda EU-a na uvezene poljoprivredne proizvode

Europski parlament i Vijeće pozivaju Komisiju da najkasnije u lipnju 2022. predstavi izvješće koje sadrži ocjenu razloga i pravne izvedivosti primjene zdravstvenih i ekoloških standarda EU-a (uključujući standarde dobrobiti životinja te postupke i metode proizvodnje) na uvezene poljoprivredne i poljoprivredno-prehrambene proizvode te da utvrdi konkretne inicijative za osiguravanje veće dosljednosti u njihovoj primjeni u skladu s pravilima Svjetske trgovinske organizacije (WTO). To bi izvješće trebalo obuhvatiti sva relevantna područja javne politike, uključujući, ali ne ograničavajući se na zajedničku poljoprivrednu politiku, zdravstvenu politiku, politiku sigurnosti hrane, politiku zaštite okoliša i zajedničku trgovinsku politiku.

Izjava Komisije o preispitivanju uvoznih toleranci i maksimalnih razina ostataka (MRO) iz Codexa

Europska komisija pobrinut će se da se nakon temeljite procjene dostupnih znanstvenih informacija o aktivnim tvarima, u kontekstu postupaka iz Uredbe (EZ) br. 1107/2009 Europskog parlamenta i Vijeća (2) ili postupaka u skladu s Uredbom (EZ) br. 396/2005 Europskog parlamenta i Vijeća (3) i u skladu s pravilima WTO-a, uvozne tolerance i MRO-i iz Codexa (CXL) za aktivne tvari koje nisu odobrene ili više nisu odobrene u EU-u nastave procjenjivati i preispitivati tako da ostaci u hrani ili hrani za životinje ne budu rizik za potrošače. Uz zdravstveni aspekt i aspekt dobre poljoprivredne prakse koji se trenutačno razmatraju, pri ocjenjivanju zahtjeva za uvozna odstupanja ili pri preispitivanju uvoznih toleranci za aktivne tvari koje više nisu odobrene u EU-u Komisija će uzeti u obzir i pitanja okoliša globalne prirode u skladu s pravilima WTO-a. Predstavljanje Komisijina prijedloga zakonodavnog okvira za održive prehrambene sustave bit će važan korak prema potpunom ostvarenju te ambicije, u skladu s ciljevima zelenog plana.

Izjava Komisije o označivanju hranjive vrijednosti i sastojaka vina i aromatiziranih proizvoda od vina

Komisija smatra da bi proizvode s volumnim udjelom alkohola do 1,2 % trebalo i dalje regulirati Uredbom o informiranju potrošača o hrani te zadržava pravo da se u predstojećoj inicijativi za označivanje svih alkoholnih pića u okviru plana EU-a za borbu protiv raka vrati na pravni okvir za označivanje vina.

Komisija također smatra da se sadašnji kompromis o označivanju vina i aromatiziranih proizvoda od vina u pogledu popisa sastojaka i nutritivne deklaracije ne može smatrati presedanom za buduće zakonodavne prijedloge i pregovore te zadržava pravo da zahtjeve o označivanju za sva vina uskladi s planom EU-a za borbu protiv raka.

---

(1)  SL L 435, 6.12.2021., str. 262.

(2)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

(3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).

---